Нэжъ-1ужъ 1ушэу итхылъмэ къащигъэлъагъохэрэм бзэ губзыгъэ а1улъ, ахэр лъэпкъ акъылым ишыхьатых. Гущы1эу къа1орэм пэпчъ гупшысэ ин ахэлъ, гущы1эу къа1орэм пэпчъ хъишъэр уанэгу  къык1агъэуцо. Гущы1эм пае, «Типшъашъэхэр» зыфи1орэ романым хэт героеу Шумаф гъэш1эгъон ин фырикъущтыгъ бзэу нахьыжъхэр зэрэгущы1эхэрэр; Къарбэч / «Насыпым игъогу» /къы1орэ гупшысэр гъунэм нигъэсыным пае жэры1уабзэм къыхэхыгъэ къэ1уак1эхэр егъэфедэх. Ежь тхак1оми а гущы1ак1эр  къештэ, ежь иеплъык1эхэри а жабзэмк1э къыре1отык1ых. Ащ къынэуж уахътэм къыздихьыгъэ гущы1ак1эхэри  хэуцо тхак1ом истиль. Гущы1эм пае, съезд, товарищ, митинг, бригадир, ликбез, совет - зыфэп1ощтхэр. Ау анахьэу тхак1ом истиль нахь къэзгъэбаирэр адыгэ жэры1уабзэр ары.